Document ID: 32004R1809

UREDBA KOMISIJE (ES) št. 1809/2004
z dne 18. oktobra 2004
o spremembi Uredbe (ES) št. 2848/98 o določitvi podrobnih pravil za izvajanje programa odkupa kvot v sektorju surovega tobaka
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1) in zlasti člena 14a Uredbe,
ob upoštevanju naslednjega:
(1)
Uredba Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev v sektorju surovega tobaka (2) je v členu 36 določila zneske, do katerih so upravičeni proizvajalci, katerih kvote so v okviru programa odkupa kvot odkupljene v sklopu letin 1999, 2000, 2001, 2002 in 2003.
(2)
Treba je slediti predvidenim ciljem za racionalizacijo proizvodnje, saj imajo proizvajalci še vedno težave s prodajo proizvodnje nekaterih skupin določenih sort tobaka ali lahko za navedene sorte zagotovijo le izjemno nizke cene.
(3)
Za odkupe v sklopu letine 2004 je potrebno določiti ceno odkupa v skladu z minimalno stopnjo pomoči, ki jo kmet lahko prejme na osnovi sheme neposrednega plačila, ki jo določa Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3). Poleg tega je treba za izvedbo sheme enotnega plačila obdobje plačil cen odkupa zmanjšati na minimum.
(4)
Temu ustrezno je treba spremeniti Uredbo (ES) št. 2848/98.
(5)
Ukrepi, predvideni s to uredbo so v skladu z mnenjem Upravljalnega odbora za tobak -
SPREJELA NASLEDNJO UREDBO:
Člen 1
V člen 36(1) Uredbe (ES) št. 2848/98 se vstavi naslednji pododstavek:
„Proizvajalci, katerih kvote so bile odkupljene v sklopu letine 2004, so v letu 2005 upravičeni do prejema zneska, ki znaša 40 % premije. Ta znesek se izplača pred 31. majem 2005.“
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. oktobra 2004

Labels: 7
17
6